32004D0205
L 065/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 1 март 2004 година
относно определяне на преходни мерки, приложими към търговията в рамките на Общността със сперма, яйцеклетки и ембриони от говеда, свине, овце, кози и еднокопитни, получени в Чешката република, Естония, Кипър, Латвия, Литва, Унгария, Малта, Полша, Словения и Словакия
(нотифицирано под номер C(2004) 574)
(текст от значение за ЕИП)
(2004/ 205/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 2, параграф 3 от него,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 42 от него,
като има предвид, че:
(1)
От 1 май 2004 г. спермата, яйцеклетките и ембрионите от говеда, свине, овце, кози и еднокопитни, получени в Чешката република, Естония, Кипър, Латвия, Литва, Унгария, Малта, Полша, Словения и Словакия („новите държави-членки“) и предназначени за търговия в рамките на Общността, трябва да отговарят на всички условия, предвидени от законодателството на Общността в тази област;
(2)
По-специално, тези продукти са предмет на ветеринарно-санитарните изисквания, определени в Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността с дълбоко замразена сперма от животни от рода на едрия рогат добитък (1), в Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията вътре в рамките на Общността и вноса от трети страни на ембриони от домашни животни от рода на едрия рогат добитък (2), Директива 90/429/ЕИО на Съвета от 26 юни 1990 г. за определяне на ветеринарно-санитарните изисквания за внос и търговия в рамките на Общността със сперма от животни от рода на свинете (3) и Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I от Директива 90/425/ЕИО (4);
(3)
Някои от тези животински продукти, получени в новите държави-членки преди датата на присъединяване, могат да бъдат сред запасите след датата на присъединяване. Въпреки това, тези животински продукти могат да не отговарят на всички ветеринарно-санитарни изисквания, приложими при търговията в рамките на Общността;
(4)
За да се улесни преминаването от, съществуващия режим за тези продукти, идващи от новите държави-членки, към режима, произтичащ от приложението на законодателството на Общността в областта на здравето на животните, уместно е да се определят преходни мерки за търговията с тези продукти;
(5)
Съгласно член 53 от Акта за присъединяване се счита, че новите държави- членки са получили нотификацията за настоящото решение в момента на присъединяването;
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ,
Член 1
Настоящото решение се прилага за спермата, яйцеклетките и ембрионите от говеда, свине, овце, кози и еднокопитни, които са предмет на ветеринарно-санитарните изисквания, определени в Директиви 88/407/ЕИО, 89/556/ЕИО, 90/429/ЕИО и 92/65/ЕИО и които са получени преди 1 май 2004 г. в Чешката република, Естония, Кипър, Латвия, Литва, Унгария, Малта, Полша, Словения и Словакия (новите държави-членки).
Член 2
От 1 май 2004 г. продуктите, посочени в член 1, не се изпращат към другите държави-членки.
Член 3
1. Чрез дерогация от член 2, продуктите, посочени в член 1, могат, от 1 май 2004 г. до 31 декември 2004 г.:
а)
да бъдат изпратени към другите нови държави-членки, при условие че:
i)
страната по местоназначение разрешава пратката;
ii)
условията, установени от страната по местоназначение преди 1 май 2004 г., са изпълнени;
б)
влизат в рамките на търговията в Общността, стига тези продукти:
i)
да са получени в центрове или от екипи, на които е разрешено да изнасят за Общността;
ii)
да носят номера на разрешителното, дадено на центъра или на екипа, за износ към Общността.
2. Ветеринарномедицинският сертификат, приложен към пратките от продуктите, посочени в параграф 1, съдържа следното допълнително удостоверяване, подписано от официалния ветеринарен лекар:
„Сперма, яйцеклетки или ембриони (ненужното се зачерква) от говеда, свине, овце, кози или еднокопитни (ненужното се зачерква), съгласно с изискванията на Решение 2004/205/ЕО на Комисията (*) и получени преди 1 май 2004 г.
Член 4
Държавите-членки приемат и публикуват необходимите мерки, за да се съобразят с настоящото решение. Те незабавно информират Комисията за това.
Член 5
Настоящото решението се прилага, при условие че Договорът за присъединяване от 2003 г. влезе в сила и от датата, на която последният влезе в сила.
Член 6
Адресати на настоящото решение са държавите-членки.
Съставено в Брюксел на 1 март 2004 година.